मैं हिमाचल प्रदेश का नहीं हूं मगर मेरे कुछ दोस्त हैं हिमाचल के। उनमें से किसी ने फेसबुक पर कुछ दिन पहले इन हिमाचल पर कोई आर्टिकल लिंक किया था, जिसका टाइटल डरावना था। जिज्ञासावश मैंने क्लिक किया क्योंकि यह भूत पर आधारित कहानी थी। मेरी जिज्ञासा इसलिए भी ज्यादा थी क्योंकि मैं खुद भूतों को लेकर बहुत जिज्ञासु हो गया हूं। मैं जानना चाहता हूं कि वाकई भूत होते हैं या नहीं। क्योंकि मेरे साथ ऐसी घटना हो चुकी है, जिसने मेरा जीवन बदल दिया है। पहले मैं सामान्य हुआ करता था मगर अब मुझे मनोचिकित्सक की मदद लेनी पड़ रही है। मैं जानता हूं कि साइकाइट्रिस्ट मुझे जो कुछ समझाता है, वह इसलिए समझा रहा है कि मेरे मन से वहम निकले। मगर मैं किसी की बात पर यकीन नहीं करता।